บาทเปิด 32.45 บาทต่อดอลลาร์ อ่อนค่า
เงินบาทเปิดตลาด 32.45 บาทต่อดอลลาร์ อ่อนค่าจากเย็นวันที่ 5 พ.ค. วิตกตัวเลขเศรษฐกิจแต่ละประเทศ คาดกรอบวันนี้ 32.30-32.50บาทต่อดอลลาร์
7 พ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.45 บาท/ดอลลาร์ อ่อนค่าจากปิดตลาดช่วงเย็นวันอังคารที่ระดับ 32.39 บาท/ดอลลาร์ เนื่องจากนักลงทุนปิดรับความเสี่ยงจากความกังวลเรื่องสงครามการค้ารอบใหม่ระหว่างสหรัฐกับจีน ประกอบกับตัวเลขเศรษฐกิจของแต่ละประเทศที่ประกาศออกมามีทิศทางแย่ลง
"บาทอ่อนค่าจากช่วงปิดตลาดเมื่อวันอังคาร เนื่องจากนักลงทุนปิดรับความเสี่ยงจากความกังวลเรื่องสงครามการค้ารอบใหม่ ทิศทางบาทวันนี้น่าจะแกว่งตัวในกรอบ" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 32.30-32.50 บาท/ดอลลาร์